السلام عليڪم ورحمةاللھ و برڪاتهٗ!

حق موجود!

حاضرآھي ڪمپيوٽر تي سنڌي ٻولي لکڻ لاءِ نئون سنڌي ڪيبورڊ صاؔرِم سنڌي ڪيبورڊ. ھيءُ ڪيبورڊ عام استعمال ڪندڙن خاص طور تي ٻوليءَ ماھرن، عُلماء ڪرام، ڪمپوزرس، پرنٽنگ/ پبلشنگ ھائوسز وغيرہ جي لاءِ انتھائي لاڀائتو آھي. ڇاڪاڻ تہ ھن ڪيبورڊ ۾ ساڳي ئي مھل سنڌي ۽ عربي ٻولي لکڻ جي سھولت رکي وئي آھي.

صاؔرِم سنڌي ڪيبورڊ کي معروف سنڌي ڪيبورڊ جي بٽڻن واري ترتيب ۾ ئي ٺاھيو ويو آھي. صرف سنڌي ٻوليءَ جي ڪجهہ اکرن جي صورتخطيءَ لاءِ ڪي شڪليون اضافي رکيون ويون آھن. ان کان سواءِ عربي ٻوليءَ جي عبارتن کي لکڻ مھل ڌار ڪيبورڊ استعمال ڪرڻ واري جهنجهٽ کي پڻ ڏور ڪيو ويو آھي مطلب تہ ساڳي ئي ڪيبورڊ سان سنڌي ۽ مڪمل عربي پڻ لکي سگهجي ٿي. ھيٺ ڪيبورڊ ۾ موجود نواڻ ۽ ھڪ اڌ اکرن جي مٽايل جڳھين جي باري ۾ بٽڻن جي سمجهاڻي بيان ڪجي ٿي.

صارِم سنڌي ڪيبورڊ صرف منھنجي ويبسائيٽ <https://sindhifonts.com> تان ڊائونلوڊي سگهجي ٿو.

|  |  |
| --- | --- |
| اکر/ نشانيون | گهربل بٽڻ |
| أ (عربي اکر) | Alt+a |
| إ (عربي اکر) | Alt+Shift+a |
| ك (عربي اکر) | Alt+Shift+k |
| ى (الف مڪسورہ ي ننڍڙي الف سميت)  (فارسي ی جي واحد متبادل طور رکيل as a single substitute of farsi yeh ) | Alt+Shift+e |
| ننڍڙي ــ۠ـ (واڍِ۠، پُٽُ۠، ڇِڊِ۠ي)  as a single substitute of Arabic small high rounded zero | Alt+Shift+r |
| نون گهُڻو ــ٘ـ (اُون٘گهَہ، سِين٘ڍَ) | Alt+Shift+n |
| تخلص جي نشاني ـــؔــ(صاؔرم، سنڌؔي، صنؔم) | Alt+Shift+” |
| سنہ ؁جي نشاني) ؁1947ع( | Alt+Shift+- |
| ژ (فارسي) | Alt+z |

1. مٿي بيان ڪيل نشانيون ۽ اکر استعمال ڪرڻ لاءِ ايم بي صاؔرِم إقرأ لازمي انسٽال ڪيو ڇاڪاڻ تہ ننڍڙي ر ۽ نون گهڻي جي نشاني صرف صاؔرم جي سڀني نوَن فونٽس ۾ موجود آھي ٻين ۾ نہ.
2. ايم بي صاؔرِم إقرأ يا صاؔرِم سنڌي ڪيبورڊ جي انسٽاليشن سان اوھانجي اڳواٽ موجود تحريرن ۾ ڪابہ خوفائتي تبديلي نہ ايندي.